**Ministru kabineta noteikumu projekta**

**„Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādis izglītojamiem, kuri mācās no valsts budžeta finansētajās izglītības programmās” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādis izglītojamiem, kuri mācās no valsts budžeta finansētajās izglītības programmās” (turpmāk – projekts) izstrādāts, pamatojoties uz:1. [*Euro* ieviešanas kārtības likuma](http://likumi.lv/doc.php?id=254741#p30) 30.panta pirmo un ceturto daļu;
2. [Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā””](http://likumi.lv/doc.php?id=249822#p7) 7.1.apakšpunktu;
3. [Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu”)](http://likumi.lv/doc.php?id=255933) 1.pielikuma J2.2.2 apakšpunktu;
4. Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā 1.3.apakšpunktu.
 |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt projektu, t.i., nepieciešams nodrošināt tiesību akta pielāgošanu *euro* ieviešanai, jo šobrīd spēkā esošajos Ministru kabineta 2005.gada 13.septembra noteikumos Nr.699 „Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādis izglītojamiem, kuri mācās no valsts budžeta finansētajās izglītības programmās” nav noteiktas sniegto maksas pakalpojumu cenas *euro*. Šo noteikumu pielikumā nav iekļauta norāde uz pievienotās vērtības nodokli. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2005.gada 13.septembra noteikumus Nr.699 „Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādis izglītojamiem, kuri mācās no valsts budžeta finansētajās izglītības programmās” *euro* ieviešanai, t.i., konvertēt maksas pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz vēl 2005.gadā Latvijas Bankas fiksēto lata kursu attiecībā pret *euro* (0,702804) un matemātiskās noapaļošanas principiem. Līdz ar to projektā par pamatu ir ņemts Latvijas Bankas fiksētais lata kursu attiecībā pret *euro* un aprēķins veikts, izmantojot kursu EUR 1 = LVL 0,702804. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu.Projektā nav ietvertas normas attiecībā uz komunālo pakalpojumu (elektrība, apkure, siltais ūdens, aukstais ūdens, u.c.) cenām, jo komunālie pakalpojumi tiek sniegti atbilstoši faktiskajām izmaksām un pakalpojumu sniedzēja noteiktajām cenām un tarifiem vai attiecīgās pašvaldības noteiktajiem komunālo pakalpojumu cenām un tarifiem.Projekta 1.pielikuma un 2.pielikuma 2.punktā un 3.1., 3.2.,un 3.3. apakšpunktā ir iekļauta norāde uz pievienotās vērtības nodokli, jo atbilstoši Ministru kabineta 2013.gada 3.janvāra noteikumu Nr.17 „Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 32.punktam, kur noteikts, ka Pievienotās vērtības nodokļa likuma 52.panta pirmās daļas 12.punktu nepiemēro tiem valsts atzītu izglītības iestāžu sniegtajiem pakalpojumiem, kuri nav tieši saistīti ar izglītības procesu. Līdz ar to projekta 1.pielikuma un 2.pielikuma 2.punktā un 3.1., 3.2.un 3.3.apakšpunktā minētajiem pakalpojumiem ir piemērojams pievienotās vērtības nodoklis.Projekta 1.pielikuma un 2.pielikuma 1.punktā ir iekļauta norāde uz piezīmi ar atsauci uz Pievienotās vērtības nodokļa likuma 52.panta pirmās daļas 25.punkta ”a” apakšpunktu, kur paredzēts, ka ar pievienotās vērtības nodokli neapliek dzīvojamo telpu īri.Projekta 1.pielikuma un 2.pielikuma 3.4.un 3.5.apakšpunktā ir ietverta norāde uz piezīmi ar atsauci uz Pievienotās vērtības nodokļa likuma 52.panta pirmās daļas 12.punktu, kur noteikts, ka pievienotās vērtības nodokli nepiemēro valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes.Līdz ar to projekta 1.pielikuma un 2.pielikuma 1.punktā, 3.4.un 3.5.apakšpunktā minētajiem izglītības iestāžu sniegtajiem pakalpojumiem pievienotās vērtības nodokli nepiemēro.  |
| 5. | Projekta izstrādē iesaistītās institūcijas | Projekts šo jomu neskar.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts ir tehnisks projekts, kas paredz tikai maksas pakalpojumu cenu konvertāciju no latiem uz *euro.* Projekts nemaina pastāvošo tiesisko regulējumu pēc būtības. |
| 7. | Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

*Anotācijas II, III, IV, V, VI un VII  sadaļa – projekts šīs jomas neskar.*

Izglītības un zinātnes ministrs V.Dombrovskis

Iesniedzējs: izglītības un zinātnes ministrs V.Dombrovskis

Vizē: valsts sekretāre S.Liepiņa

08.11.2013.

702

D.Bīlmanis

Izglītības departamenta juriskonsults

67047702, dainis.bilmanis@izm.gov.lv